CELEX: 62015CN0542
Language: fi
Date: 2015-10-16 00:00:00
Title: Asia C-542/15: Ennakkoratkaisupyyntö, jonka Tribunale di Santa Maria Capua Vetere (Italia) on esittänyt 16.10.2015 – Rikosoikeudenkäynti Angela Manzoa vastaan

18.1.2016   
            
            
               FI
            
            
               Euroopan unionin virallinen lehti
            
            
               C 16/18
            
         Ennakkoratkaisupyyntö, jonka Tribunale di Santa Maria Capua Vetere (Italia) on esittänyt 16.10.2015 – Rikosoikeudenkäynti Angela Manzoa vastaan
   (Asia C-542/15)
   (2016/C 016/22)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Santa Maria Capua Vetere
   
      Rikosoikeudenkäynnin asianosainen pääasiassa
   
   Angela Manzo
   
      Ennakkoratkaisukysymykset
   
   
               1)
            
            
               Onko [SEUT] 49 ja [SEUT 56] artiklaa sekä yhdenvertaisen kohtelun periaatetta sekä tehokkuusperiaatetta tulkittava siten, että ne ovat esteenä rahapelejä koskevalle kansalliselle lainsäädännölle, jonka mukaan konsessioiden myöntämiseksi on järjestettävä (26.4.2012 annetun lain nro 44 [10 §:n 9 octies momentissa] säädetyn mukaisesti) uusi tarjouspyyntömenettely, jonka ehtojen mukaan yhtiö voidaan sulkea hankintamenettelyn ulkopuolelle taloudellisia ja rahoitusta koskevia voimavaroja koskevan edellytyksen täyttämättä jäämisen vuoksi, kun kahden eri rahoituslaitoksen antaman kahden pankkiasiakirjan toimittamiselle ei ole säädetty muita vaihtoehtoja?
            
         
               2)
            
            
               Onko 31.3.2004 annetun Euroopan parlamentin ja neuvoston direktiivin 2004/18/EY (1) 47 artiklaa tulkittava siten, että se on esteenä rahapelejä koskevalle kansalliselle lainsäädännölle, jonka mukaan konsessioiden myöntämiseksi on järjestettävä (26.4.2012 annetun lain nro 44 [10 §:n 9 octies momentissa] säädetyn mukaisesti) uusi tarjouspyyntömenettely, jonka [ehtojen mukaan yhtiö voidaan sulkea hankintamenettelyn ulkopuolelle] taloudellisia ja rahoitusta koskevia voimavaroja koskevan edellytyksen täyttämättä jäämisen vuoksi, kun [yli]kansallisessa oikeudessa säädetyn kaltaisista vaihtoehtoisista asiakirjoista ja optioista ei ole säädetty?
            
         
               3)
            
            
               Ovatko [SEUT] 49 ja [SEUT 56] artikla esteenä kansalliselle lainsäädännölle, jolla tosiasiallisesti estetään kaikenlainen rajatylittävä pelitoiminta sen harjoittamistavasta riippumatta erityisesti (12.9.2013 annettuun tuomioon (kolmas jaosto) Biasci [(C-660/11)] sisältyvien lausumien mukaisesti) niissä tapauksissa, joissa asianomaisen valtion alueelle sijoittautuneet yrityksen välittäjät asetetaan fyysisesti poliisin valvontaan.
            
         
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).